stanford-oval/wikipedia huggingface dataset:
Original Sokos Hotel Tripla

Kauppakeskus Tripla
Original Sokos Hotel Tripla on kauppakeskus Triplan yhteydessä Helsingin Keski-Pasilassa sijaitseva hotelli, jonka vastaanotto on neljännessä kerroksessa ja korkeimmat huoneet 17. kerroksessa. Hotelli on valmistunut tammikuussa 2020 ja siinä on 430 huonetta.
Kokoustilat

Hotelli ilmoittaa olevansa Suomen suurin kokouskeskus 12 kokoustilallaan, ja hotellilla on myös kokousvieraille sopiva Tilausravintola Böle. Osa tiloista on yhdisteltäviä. Luettelo hotellin kokoustiloista:
Alpua
Berg
Eskola
Eskola-Kaivola
Eskola-Kaivola-Alpua
Fiskars Ruukkikylä
Fred
Fredriks
Fredriksberg
Jakokoski
Jakokoski-Vuolenkoski
Kaivola
Kaivola-Alpua
Kumpula
Pasila
Pasila-Kumpula
Riks
Riksberg
Rämsöö
Tiutinen
Vuolenkoski
Teijon ruukkikylät
Vuotso
Pamvótida

| Pamvótida Παμβώτιδα |
| --- | --- |
 Pamvótida-järvi.
Valtiot:   Kreikka
Paikkakunta:  Ioánnina, Epeiros
Koordinaatit:  39°39′49″N, 20°53′07″E
Mittaustietoja
Pinnankorkeus:  470 m
Pituus:  7,9  km
Leveys:  5,4  km 
Pinta-ala:  22,8 km²
Suurin syvyys:  11 m
 fiPamvótida 
Pamvótida (kreik. Παμβώτιδα, kath.kreik. Παμβώτις, Pamvótis) eli Ioánninanjärvi (Λίμνη των Ιωαννίνων, Límni ton Ioannínon) on järvi Epeiroksessa Luoteis-Kreikassa. Se on Kreikan yhdeksänneksi suurin luonnonjärvi ja sen pinta-ala on 22,8 neliökilometriä. Pamvótida on suurimmillaan noin kahdeksan kilometriä pitkä ja noin viisi kilometriä leveä. Järvi sijaitsee 470 metrin korkeudella merenpinnasta ja sen suurin syvyys on lähteestä riippuen 5–13 metriä.
Pamvótida-järveä ja Ioánnina-saari.
Pamvótida sijaitsee Ioánninan alueyksikön alueella. Ioánninan kaupunki sijaitsee järven länsirannalla. Järvessä sijaitsee Ioánnina-saari (Nisí Ioannínon). Pamvótida saa vetensä alueen lukuisista karsti- yms. lähteistä. Järvellä ei ole varsinaisia laskujokia, mutta sen vedet päätyvät maanalaisesti Árachthos-, Loúros- ja Kalamás-jokiin. Järven ympärysmitta on noin 33 kilometriä.
Aiheesta muualla

Kuvia tai muita tiedostoja aiheesta Pamvótida Wikimedia Commonsissa
Pareto-diagrammi

Esimerkki Pareto-diagrammista.
Pareto-diagrammi on diagrammi, jota käytetään muun muassa tilastollisen prosessinohjauksen (SPC) työkaluna. Diagrammi esittää palkkeina jotakin mitattavaa määrää, ja käyränä prosenttikertymän. Kuvan esimerkissä esitetään hypoteettinen tilasto syistä töistä myöhästymiseen. Jos halutaan tietää, miten myöhästymisiä voitaisiin vähentää 90%, voidaan diagrammista todeta että neljä ensimmäistä syytä kerryttävät yhteensä 90% kaikista myöhästymisistä. Pareto-diagrammia hyödynnetään esimerkiksi laadunvalvonnassa löytämään yleisimmät syyt valmistusvirheisiin.  Diagrammin nimitys viittaa Pareton periaatteeseen.
Aiheesta muualla

Kuvia tai muita tiedostoja aiheesta Pareto-diagrammi Wikimedia Commonsissa
Only by the Night

| Only by the Night Kings of Leon |
| --- | --- | --- |

Studioalbumin tiedot
 Äänitetty : helmikuu – kesäkuu 2008
 Julkaistu: 19. syyskuuta 2008
 Tuottaja(t): Jacquire King Angelo Petraglia
 Tyylilaji: alternative rock
 Kesto: 42.55
 Levy-yhtiö: RCA The Control Group
Listasijoitukset
  Australia: 1.  Britannia: 1.  Yhdysvallat: 4.
Kings of Leonin muut julkaisut
| Because of the Times 2007 | Only by the Night 2008 | Come Around Sundown 2010 |
Singlet albumilta Only by the Night
 ”Sex on Fire” Julkaistu: 15. syyskuuta 2008  ”Use Somebody” Julkaistu: 8. joulukuuta 2008  ”Revelry” Julkaistu: 2. maaliskuuta 2009  ”Notion” Julkaistu: 29. kesäkuuta 2009  ”Crawl” Julkaistu: 27. lokakuuta 2009  ”Frontier City” Julkaistu: 1. tammikuuta 2010
Only by the Night on yhdysvaltalaisen rockyhtye Kings of Leonin neljäs studioalbumi, joka julkaistiin syyskuussa 2008. Albumi ylsi Britannian albumilistalla listaykköseksi ja kotimaassaan Yhdysvaltain Billboard 200-listan sijalle 4. Only by the Nightilta julkaistiin singlenä kuusi kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Closer | 3.57 |  |  |  |  |  |  |  |
| 2. | Crawl | 4.06 |  |  |  |  |  |  |  |
| 3. | Sex on Fire | 3.23 |  |  |  |  |  |  |  |
| 4. | Use Somebody | 3.51 |  |  |  |  |  |  |  |
| 5. | Manhattan | 3.24 |  |  |  |  |  |  |  |
| 6. | Revelry | 3.21 |  |  |  |  |  |  |  |
| 7. | 17 | 3.05 |  |  |  |  |  |  |  |
| 8. | Notion | 3.00 |  |  |  |  |  |  |  |
| 9. | I Want You | 5.07 |  |  |  |  |  |  |  |
| 10. | Be Somebody | 3.47 |  |  |  |  |  |  |  |
| 11. | Cold Desert | 5.34 |  |  |  |  |  |  |  |
|  |  | 42.55 |  |  |  |  |  |  |  |
Arvostelut

The Guardian:
Pitchfork: 3,8/10
Rolling Stone:
Panaman konferenssi

Panaman julistuksessa määritelty meriturvallisuusvyöhyke
Panaman konferenssi järjestettiin Panamássa, Panamassa syyskuussa 1939 Yhdysvaltain ulkoministerin Cordell Hullin aloitteesta ja siihen osallistui Panaman, Meksikon, Ecuadorin, Kuuban, Costa Rican, Perun, Paraguayn, Uruguayn, Hondurasin, Chilen, Kolumbian, Venezuelan, Argentiinan, Guatemalan, Nicaraguan, Dominikaanisen tasavallan, Brasilian, Bolivian, Haitin ja  El Salvadorin  ulkoministerit.
Konferenssin tuloksena oli Panaman julistus, jossa julistettiin puolueettomuutta ja jossa luotiin 300 mailin laajuinen neutraali vyöhyke Amerikkojen ympärille lukuun ottamatta Kanadaa ja muita Euroopan maille kuulueita merentakaisia alueita.
Konferenssin jälkeen sen merkittävä osallistuja Argentiina osallistui kansainväliseen diplomatiaan vahvasti Kansainliitossa vaatien muun muassa Neuvostoliiton erottamista Kansainliitosta. Uruguay uhkasi erota Kansainliitosta, ellei Neuvostoliittoa eroteta.  Neuvostoliitto ei osallistunut kokoukseen Kansainliitossa väittäen, ettei se ole sodassa Suomen kanssa.
OPEC:n öljyministereiden panttivankikriisi

| --- | --- |

Päiväys: 21. joulukuuta 1975
Tyyppi: Kaappaus
Sijainti:  OPEC:n päämaja Wien, Itävalta
OPEC:in silloinen päämaja Wienissä.
OPEC:n öljyministereiden panttivankikriisi tapahtui 21. joulukuuta 1975, kun Carloksen johtamat neljä terroristia ottivat panttivangiksi 12 OPEC- maiden öljyministeriä OPEC:n päämajassa Wienissä, Itävallassa. Heidän joukossaan olivat Saudi-Arabian öljyministeri Ahmed Zaki Jamani ja Iranin öljyministeri Jamshid Amuzegar.
Venezuelalainen terroristi Carlos päätti ottaa panttivangiksi 12 OPEC-ministeriä pakottaakseen Itävallan hallituksen sallimaan terroristien poistua maasta panttivankeineen. Saudi-Arabian öljyministeri Jamani ja Iranin öljyministeri Amuzegar piti teloittaa.
Hyökkäys

Carlos ja tämän kuusihenkinen ryhmä, johon kuului lähinnä Palestiinan vapautuksen kansanrintaman terroristeja ja kaksi saksalaista Baader–Meinhof-ryhmän terroristia, Gabriele Kröcher-Tiedemann ja Hans-Joachim Klein, marssi OPEC:n päämajaan Wieniin. Turvallisuuspoliisi päästi terroristit sisään ja terroristit menivät kolmanteen kerrokseen, jossa he ampuivat turvallisuuspoliisin, irakilaisen turvamiehen ja libyalaisen taloustieteilijän. Kaapatut öljyministerit olivat: Ahmed Zaki Jamani (Saudi-Arabia), Jamshid Amuzegar (Iran), Ibnu Sutowo (Indonesia), Belaid Abdesselam (Algeria), Ezzedin Mabrouk (Libya), Valentin Hernandez-Acosta (Venezuela), Edourd Alexis M'Boy-Bouz (Gabon).
Carlosin saapuessa konferenssihuoneeseen hän ampui seinään ja ministerit ja edustajat syöksyivät maahan. Terroristit jakoivat 63 panttivankia kolmeen ryhmään:
ryhmä oli ystävällisten maiden joukko,
oli puolueettomien maiden ryhmä
oli vihollismaiden ryhmä.
Terroristit asettivat räjähteitä huoneeseen ja sättivät 3. ryhmän jäseniä. Iranin ja Saudi-Arabian ministereitä ja edustajia haukuttiin imperialisteiksi. Terroristit, jotka nimittivät itseään "Arabien vallankumouksen käsivarreksi", vaativat lentokonetta ja vapaata pääsyä maasta panttivankeineen uhaten, että muuten OPEC:n päämaja räjäytetään.
Lähtö Wienistä

Itävallan liittokansleri Bruno Kreisky salli terroristien lähdön ja antoi heille käyttöön DC-9-lentokoneen. Kello 6.40selvennä linja-auto vei 42 panttivankia ja terroristit lentokentälle ja kone nousi ilmaan.
Klo 9.00 lennon aikana terroristit asettivat pommin Jamanin istuimen alle. Carlos kertoi Jamanille ja Amuzugarille, että heidät surmataan Adenissa.
Ensimmäinen määränpää oli Alger, jossa Carlos neuvotteli Algerian ulkoministeriön kanssa. Kaikki ne panttivangit, jotka eivät olleet arabeja, päästettiin vapaaksi paitsi Iranin Amuzegar. Tripolissa lentokoneeseen tehtiin polttoainetäydennys ja odotettiin toista lentokonetta, mutta kun sitä ei näkynyt, Carlos päätti palata Algeriin, jossa kone vaihdettiin Boeing 707-lentokoneeseen, joka lensi Algerista Bagdadiin. Kymmenen panttivankia päästettiin vapaaksi, minkä jälkeen lentokone lähti takaisin Algeriin, jonne saavuttiin klo 3.40.
Panttivankien vapautus

Ennen kuin Carlos neuvotteli algerialaisten virkamiesten kanssa, hän keskusteli kollegoineen ja kertoi sitten Jamanille ja Amouzegarille, että heidät vapautetaan keskipäivällä. Carlos lähti lentokoneesta ja palasi kahden tunnin kuluttua.
Toisella tapaamiskerralla Carlos puhui luultavasti Algerian presidentille Houari Boumédiennelle, joka kertoi, että jos öljyministerit surmataan, Algerian armeija ryhtyy sotilaallisiin toimiin. Jamanin muistelmien mukaan algerialaisten piti estää lentokoneen nousu, mutta se olisi silti johtanut öljyministereiden surmaamiseen.
Boumédienne ehkä lupasi Carlokselle turvapaikan, jos öljyministerit vapautettaisiin.
Palaessaan takaisin lentokoneeseen Carlos kertoi Jamanille ja Amuzegarille, että valitettavasti heidän henkensä säästetään. Sen jälkeen hän kertoi, että hän lähtee lentokoneesta ja panttivangit saavat lähteä. Kun terroristit lähtivät, Jamani ja 9 muuta panttivankia odottivat Algerian ulkoministeriä Abdelaziz Bouteflikaa, joka vei heidät lentoasemarakennukselle.
Kun terroristit olivat viereisessä hallissa, yksi heistä, palestiinalainen Khalid, pyysi saada tavata Jamanin. Kun hänen kätensä sujahti takin taskuun, turvamiehet piirittivät Khalidin ja häneltä löydettiin pistooli.
Kaappauksen jälkeen

Joitakin päiviä kaappauksen jälkeen Carlos erotettiinselvennä ja palestiinalainen tohtori, Wadie Haddad, PFLP:n terroristi tuli tämän tilalle.
On huhuttu, että kaappauksen rahoittajana toimi eräs arabialainen presidentti, luultavasti Muammar Gaddafi.[lähde? ]
Ahmed Zaki Jamani toimi Saudi-Arabian öljyministerinä vuosina 1962–1986. Saudi-Arabian kuninkaan Khalid ibn Abdilazizin kuoleman jälkeen 1982 hän joutui Saudi-hallinnon epäsuosioon. Uusi kuningas Fahd erotti Jamanin 1986. Jamani toimi sen jälkeen yksityisyrittäjänä. Jamshid Amouzegar toimi Iranin šaahin palveluksessa yli 40 vuotta, hän kuoli 27. syyskuuta 2016.
Ilich Ramírez Sánchez eli Carlos saatiin kiinni 14. elokuuta 1994 Sudanissa, missä hän oli asunut monta vuotta. Nykyään hän istuu La Santén vankilassa Pariisissa.
Palaun presidentti

| Palaun presidentti |
| --- | --- |
 Merredel er a Belau President of Palau パラオの大統領
 Presidentin lippu
 
 Nykyinen Surangel Whipps Jr. 21. tammikuuta 2021 lähtien
Nimittäjä:  suora kansanvaali
Kauden pituus:  4 vuotta, uusittavissa kerran
Perustettu:  1981
Ensimmäinen:  Haruo Remeliik
Kotisivut:  https://www.palaugov.pw/executive-branch/president/
Palaun presidentti (palauksi Merredel er a Belau, engl. President of Palau, jap. パラオの大統領, Parao no daitōryō) on Palaun tasavallan valtionpäämies. Toimeenpanevaa valtaa käyttävät myös varapresidentti, päällikkäjen neuvosto ja ministerit.
Nykyisenä presidenttinä toimii Surangel Whipps Jr., joka aloitti virassa 21. tammikuuta 2021.
Pätevyysvaatimukset ja valinta

Perustuslain mukaan presidentiksi valittavan henkilön tulee täyttää seuraavat ehdot:
väh. 35-vuotias
Palaun kansalainen
on asunut maassa väh. 5 vuotta ennen presidentinvaaleja
Presidentti valitaan suoralla kansanvaalilla, jossa valittavan henkilön tulee saada absoluuttinen enemmistö äänistä. Vaaleissa pidetään kaksi kierrosta. Presidentin virkakauden pituus on 4 vuotta, ja virkakausien määrä on rajoitettu kahteen.
Luettelo presidenteistä

| Numero | Kuva | Nimi | Virassa |
| --- | --- | --- | --- |
| 1 |  | Haruo Remeliik | 2.3.1981 – 30.6.1985 |
| vt |  | Thomas Remengesau Sr. | 30.6.1985 – 2.7.1985 |
| 2 |  | Alfonso Oiterong | 2.7.1985 – 25.10.1985 |
| 3 |  | Lazarus Salii | 25.10.1985 – 20.8.1988 |
| 4 |  | Thomas Remengesau Sr. | 20.8.1988 – 1.1.1989 |
| 5 |  | Ngiratkel Etpison | 1.1.1989 – 1.1.1993 |
| 6 |  | Kuniwo Nakamura | 1.1.1993 – 1.1.2001 |
| 7 |  | Thomas Remengesau Jr. | 1.1.2001 – 15.1.2009 |
| 8 |  | Johnson Toribiong | 15.1.2009 – 17.1.2013 |
| 9 |  | Thomas Remengesau Jr. | 17.1.2013 – 21.1.2021 |
| 10 |  | Surangel Whipps Jr. | 21.1.2021– |
Lähde:
Patrick Paul D’Souza

Patrick Paul D’Souza (28. huhtikuuta 1928 Bendur – 16. lokakuuta 2014) oli intialainen roomalaiskatolinen piispa. Hänet vihittiin papiksi 20. joulukuuta 1953 ja nimitettiin Banarasin hiippakunnan johtoon 5. kesäkuuta 1970. Piispaksi vihkiminen seurasi 8. elokuuta. Pääkonsekraattorina toimi Valerian Gracias, jota avustivat Angelo Innocent Fernandes ja Leo D’Mello. Hiippakunnan nimi vaihdettiin 14. toukokuuta 1971 Varanasiksi.
D’Souza jäi eläkkeelle 24. helmikuuta 2007.
Paratiisin lapset

| Paratiisin lapset |
| --- | --- |
 Elokuvan juliste, Boy Huldén, 1994.
Ohjaaja:  Rauni Mollberg
Käsikirjoittaja:  Jouni Lompolo, Rauni Mollberg
Säveltäjä:  Kari Rydman
Valmistustiedot
Valmistusmaa:  Suomi
Ensi-ilta:  1994
Kesto:  1:44
Aiheesta muualla
IMDb 
Elonet
AllMovie
Infobox OKNimi-testi OK: 
Paratiisin lapset on Rauni Mollbergin ohjaama suomalainen komediaelokuva vuodelta 1994. Se kertoo neljäkymppisestä liikenaisesta Eeva Salmisesta, hänen äidistään Hartikaiskasta ja tyttärestään Päivikistä. Eevan unelmien kohde on kylpylähotelli, jonka hän aikoo rakennuttaa byrokratiasta ja muista esteistä välittämättä.
Elokuva jäi ohjaaja Rauni Mollbergin viimeiseksi pitkäksi näytelmäelokuvaksi. Paratiisin lapset sai elokuvateattereissa 2 478 katsojaa.
Näyttelijät

| 0 | 1 | 2 |
| --- | --- | --- |
|  Tatjana Vasiljeva  | … |  Eeva Salminen   |
|  Helge Herala  | … |  kaupunginjohtaja Eino Raivola   |
|  Heikki Kinnunen  | … |  kaavoituspäällikkö Veijo Suurmetsä   |
|  Pertti Sveholm  | … |  johtaja Antti Kirveli   |
|  Titta Antti-Poika  | … |  Helena Hartikainen, "Hartikaiska"   |
|  Taru Valkeapää  | … |  Päivikki Salminen   |
|  Uula Laakso  | … |  Pölli-Kalle   |
|  Asko Sarkola  | … |  Mjölkstrandin ukko   |
|  Ria Kataja  | … |  nuori Eeva   |
|  Pentti Helin  | … |  Ilmari Salminen   |
Vastaanotto

Paratiisin lapset sai valtaosin murskaavat arvostelut ensi-iltakriitikoilta. Helsingin Sanomissa Mikael Fränti sanoi, ettei Mollbergin komedia ole lainkaan hilpeä tai hauska. Ilta-Sanomien Tarmo Poussun mielestä elokuvan ”henkilöt pukeutuvat mauttomasti, puhuvat teennäisesti ja jahkailevat loputtomiin”. Iltalehden Olli Manninen sanoi jo otsikossa elokuvan olevan ”fiasko”. Keskisuomalaisessa Jarmo Valkola kirjoitti, että ”Paratiisin lapset on täynnä monenlaista oivallusta ja kuvallisia ja äänellisiä vastapareja”.
Vastineeksi pääkaupungin lehtien heikkoihin arvioihin Mollberg julkaisi Helsingin Sanomissa isona maksettuna ilmoituksena Jarmo Valkolan myönteisen arvion Keskisuomalaisesta. Katsojamäärät jäivät kuitenkin niin pieniksi, että Ilta-Sanomat sai aiheen lööppiin ”Mollbergin elokuva teki historiaa: teatteriin ei tullut yhtään katsojaa!”
Pan-Amerikan kisat 1983

| IX Pan-Amerikan kisat 1983 |
| --- | --- |

Isäntäkaupunki: Caracas, Venezuela
Osanottajamaita: 36
Osallistujat: 3 426
Lajeja ohjelmassa: 269 (23 eri urheilumuotoa)
Avajaiset: 14. elokuuta 1983
Päättäjäiset: 29. elokuuta 1983
Stadion: Estadio Olímpico
Vuoden 1983 Pan-Amerikan kisat järjestettiin Caracasissa 14. elokuuta – 29. elokuuta 1983.
Kisat tulivat tunnetuksi laajoista dopingtesteistä, ja 17 urheilijaa jäi kiinni kielletyistä aineista. Tämän lisäksi monet Yhdysvaltain yleisurheilujoukkueen jäsenistä lähtivät kisoista ennen lajiensa alkua.
Mitalitaulukko

| IX Pan-Amerikan kisojen mitalitaulukko | IX Pan-Amerikan kisojen mitalitaulukko | IX Pan-Amerikan kisojen mitalitaulukko | IX Pan-Amerikan kisojen mitalitaulukko | IX Pan-Amerikan kisojen mitalitaulukko |  |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yhteensä |
| 1 |  Yhdysvallat | 137 | 92 | 56 | 285 |
| 2 |  Kuuba | 79 | 53 | 43 | 175 |
| 3 |  Kanada | 18 | 44 | 47 | 109 |
| 4 |  Brasilia | 14 | 20 | 23 | 57 |
| 5 |  Venezuela | 12 | 26 | 35 | 73 |
| 6 |  Meksiko | 7 | 11 | 24 | 42 |
| 7 |  Argentiina | 2 | 11 | 22 | 35 |
| 8 |  Puerto Rico | 2 | 7 | 6 | 15 |
| 9 |  Kolumbia | 1 | 7 | 13 | 21 |
| 10 |  Chile | 1 | 3 | 9 | 13 |
Patrick Ponce

| Patrick Ponce> Henkilötiedot |
| --- | --- |
Kansalaisuus:   Yhdysvallat
Ammatti:  Speedcuber
Patrick Ponce on yhdysvaltalainen Rubikin kuution nopeusratkoja. Hän on ansainnut uransa aikana kolme maailmanennätystä 3 × 3 -kuutiolla, yhden perinteisesti (4,69 s) ja kaksi viiden ratkaisun keskiarvoa yhdellä kädellä ratkaistaessa (8,70 s) ja (8,65 s). Lisäksi hän saavutti vuonna 2019 Pohjois-Amerikan alueelliset ennätykset 3 × 3 -kuutiolle (4,24 s) ja yhdellä kädellä ratkaistaessa 3 × 3 -kuutiolle (7,51 s). Kesäkuuhun 2023 mennessä hän on kilpaillut 112 turnauksessa ja suorittanut 5 581 ratkaisua.
Otasilmäruoho

| Otasilmäruoho |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Näivekasvit Orobanchaceae
Suku::  Silmäruohot Euphrasia
Laji::  salisburgensis
Kaksiosainen nimi
 Euphrasia salisburgensis  Funck ex Hoppe 
Katso myös
   Otasilmäruoho Wikispeciesissä   Otasilmäruoho Commonsissa 
Infobox OKNimi-testi OK: 
Otasilmäruoho (Euphrasia salisburgensis) on yksivuotinen, ruohovartinen Euroopan vuoristoseutujen kasvi. Otasilmäruoho elää muiden silmäruohojen tapaan puoliloisena muilla kasveilla.
Ulkonäkö ja koko

Otasilmäruoho kasvaa 5–15 senttimetriä korkeaksi. Kasvin varsi on haaraton tai niukkahaarainen, lähes kalju ja väriltään yleensä punaruskean vihreä. Lehdet ovat vastakkain, varren yläosassa osin myös kierteisesti. Muodoltaan lehdet ovat pieniä, kapeita, suippotyvisiä, ruodittomia ja saha- tai nyhälaitaisia. Lehden hampaat ovat suippoja ja hammaspareja on vain kaksi tai kolme. Kukkien tukilehdet ovat lähes varsilehtien kaltaisia. Kukat ovat pienikokoisia ja sijaitsevat yksittäin tukilehtien hangassa. Kukan teriö on lyhyttorvinen ja valkoinen, teriön takasivu on noin 7 mm. Lyhyt ylähuuli on kaksihalkoinen, pidempi alahuuli kolmiliuskainen ja sen tyvellä on keltainen täplä. Otasilmäruoho kukkii Suomessa heinäkuussa.
Otasilmäruoho muistuttaa läheisesti samoilla kasvupaikoilla esiintyvää yleistä pohjansilmäruohoa (E. wettsteinii).
Levinneisyys

Otasilmäruohoa tavataan vuoristoseuduilla Etelä- ja Keski-Euroopassa, Britteinsaarilla ja Fennoskandian tunturiseuduilla. Laji tunnetaan myös Turkista. Suomessa otasilmäruoho kasvaa hyvin harvinaisena ainoastaan Kilpisjärven Pikku-Mallalla ja Saanalla. Laji löydettiin Suomesta ensimmäisen kerran vuonna 1932.
Elinympäristö

Otasilmäruoho kasvaa Suomessa alapaljakalla, avoimilla ja kuivilla lapinvuokkokankailla ja pahdanjuurilla. Laji on kalkinvaatija.
Kuten muut silmäruohot, myös otasilmäruoho on puoliloinen, joka ottaa ravintonsa osittain muista kasveista imujuurien avulla. Silmäruohot loisivat monilla ruoho-, heinä- ja sarakasveilla, joskus jopa toisilla silmäruohoilla.
Aiheesta muualla

Kasviatlas 2022: Otasilmäruohon levinneisyys Suomessa.
Suomen Lajitietokeskus: Otasilmäruoho – Euphrasia salisburgensis
Otasilmäruohon kukkia.
Oreiní

Oreiní (kreik. Ορεινή, ”Vuoristoinen”; myös Oriní) voi viitata seuraaviin paikkoihin Kreikassa:
Oreiní, kylä Archaía Olympían kunnassa Eliksen alueyksikössä Länsi-Kreikan alueella
Oreiní, kylä ja Sérresin kunnan kunnallisyksikkö Sérresin alueyksikössä Keski-Makedonian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oreini”, voi hakea sivunnimihaulla, laajalla sivunnimihaulla tai tekstihaulla.
Operaatio Valkyrie (vuoden 2008 elokuva)

| Operaatio Valkyrie> Valkyrie |
| --- | --- |
 Operaatio Valkyrien elokuvajuliste
Ohjaaja:  Bryan Singer
Käsikirjoittaja:  Christopher McQuarrie Nathan Alexander
Tuottaja:  Christopher McQuarrie Bryan Singer Gilbert Adler Chris Lee
Säveltäjä:  John Ottman
Kuvaaja:  Newton Thomas Sigel
Leikkaaja:  John Ottman
Pukusuunnittelija:  Joanna Johnston
Pääosat:  Tom Cruise Kenneth Branagh Bill Nighy Tom Wilkinson Carice van Houten Terence Stamp Eddie Izzard
Valmistustiedot
Valmistusmaa:  Yhdysvallat
Tuotantoyhtiö:  United Artists Metro-Goldwyn-Mayer
Levittäjä:  InterCom Metro-Goldwyn-Mayer 20th Century Studios Netflix
Ensi-ilta:  25. joulukuuta 2008
Kesto:  122 minuuttia
Alkuperäiskieli:  englanti, saksa
Budjetti:  75 000 000 miljoonaa $
Tuotto:  200 276 784 $
Aiheesta muualla
IMDb 
Elonet
AllMovie
Infobox OKNimi-testi OK: 
Operaatio Valkyrie (Valkyrie) on Bryan Singerin ohjaama yhdysvaltalainen elokuva, joka sai ensi-iltansa vuonna 2008. Tositapahtumiin perustuva elokuva kertoo saksalaisen upseerin Claus von Stauffenbergin johtamasta salaliitosta Adolf Hitlerin murhaamiseksi vuoden 1944 Saksassa. Saksan armeijan upseereiden parissa laadittu vallankaappaussuunnitelma tunnetaan heinäkuun 20. päivän salaliittona.
Elokuvan tekijät pääsivät kuvaamaan alkuperäisillä tapahtumapaikoilla, kuten Bendlerblock-nimisessä rakennuksessa Berliinissä, jossa salaliittolaiset pitivät päämajaansa. Sen pihalla natsit myös teloittivat kapinallisia.
Pääosaa esittävän Tom Cruisen uskontokunta sai aikaan kohua Valkyrien valmistamisen aikoihin. Ensi-iltaviikolla saksalainen konservatiivipoliitikko kehotti boikotoimaan elokuvaa, koska Stauffenberg ”vastustaisi skientologiaa totalitaarisena liikkeenä”.
Rooleissa

| 0 | 1 | 2 |
| --- | --- | --- |
|  Tom Cruise  | … |  yleisesikuntaeversti Claus von Stauffenberg   |
|  Kenneth Branagh  | … |  kenraalimajuri Henning von Tresckow   |
|  Bill Nighy  | … |  kenraali Friedrich Olbricht   |
|  Terence Stamp  | … |  kenraalieversti Ludwig Beck   |
|  Tom Wilkinson  | … |  kenraalieversti Friedrich Fromm   |
|  Carice van Houten  | … |  Nina Schenk Gräfin von Stauffenberg   |
|  Kevin McNally  | … |  Tri. Carl Friedrich Goerdeler   |
|  David Schofield  | … |  Erwin von Witzleben   |
|  Christian Berkel  | … |  eversti Albrecht Mertz von Quirnheim   |
|  Jamie Parker  | … |  luutnantti Werner von Haeften   |
|  Eddie Izzard  | … |  kenraali Erich Fellgiebel   |
|  David Bamber  | … |  Adolf Hitler   |
|  Thomas Kretschmann  | … |  majuri Otto Ernst Remer   |
|  Harvey Friedman  | … |  Joseph Goebbels   |
|  Kenneth Cranham  | … |  sotamarsalkka Wilhelm Keitel   |
|  Matthias Freihof  | … |  Heinrich Himmler   |
Aiheesta muualla

Operaatio Valkyrie Internet Movie Databasessa (englanniksi)
Operaatio Valkyrie Elonet.
OPR-Finance

| OPR-Finance Oy |
| --- | --- |
Yritysmuoto:  Osakeyhtiö
Perustettu:  2005
Toimitusjohtaja:  Esa Alanko
Kotipaikka:  Helsinki, Suomi
Toimiala:  rahoitus
Tuotteet:  kulutusluotot, yrityslainat
Liikevaihto:   12,5 milj. € (konserni 2014)
Liikevoitto:   −1,1 milj. € (konserni 2014)
Nettotulos:   5,0  milj. € (konserni 2014)
Emoyhtiö:  OPR-Finance Oy
Tytäryhtiöt:  OPR-Yritysrahoitus Oy
Kotisivu:  www.opr-finance.fi
Infobox OKVirheellinen NIMI-arvo: 
OPR-Finance Oy (vuoteen 2018 asti OPR-Vakuus) on suomalainen rahoitusalan konserni. Yhtiön palveluita ovat yrityslainat ja kulutusluotot.
OPR-Finance on perustettu vuonna 2005 ja sillä on noin 500 000 asiakasta. Yhtiö toimii Suomen lisäksi Ruotsissa, Tšekissä ja Hollannissa.
Palvelut

OPR-Finance tarjoaa luottoja nimellä Yritysluotto. Se on pk-yrityksille suunnattu vakuudeton lyhytaikainen rahoituspalvelu.
OPR-Finance tarjoaa kuluttajille tarjoaa Everyday-nimistä kulutusluottoa. Ruotsissa ja Tšekissä vastaava tuote on nimellä Everyday+. Vuoteen 2017 asti yritys tarjosi myös lyhytaikaisia lainoja tuotemerkillä Pikavippi.fi.